«Դիլիջան» ազգային պարկի տնօրենը հրապարակավ գնդակահարել է շանը․ Նաիրա Զոհրաբյանը դիմել է ոստիկաններին
2 Դեկտեմբերի, 2019 2 Դեկտեմբերի, 2019 Մարիամ Արզոյան գնդակահարել, Դիլիջան ազգային պարկ, Նաիրա Զոհրաբյան, տնօրեն
«Դիլիջան» ազգային պարկի տնօրենը հրապարակավ գնդակահարել է շանը: Այս մասին Ֆեյսբուքի իր էջում գրել է ԱԺ ԲՀԿ խմբակցության պատգամավոր Նաիրա Զոհրաբյանը:
Նա, մասնավորապես, նշել է. « Պարոն ոստիկանապետի պաշտոնակատար, Ձեր ենթակաները օրենք չգիտեն։ Երեկ «Դիլիջան» ազգային պարկի տնօրենը հրապարակավ գնդակահարել է շանը ու հպարտ հարցազրույց տվել, որ շունն իրենն էր ու կատաղած էր։ Քաղաքացիների ահազանգով ժամանած ոստիկաններն էլ ասել են, թե կենդանիների հանդեպ դաժան վերաբերմունքը քրեականացնող օրենքը դեռ ուժի մեջ չի մտել ու գնացել են։
Որպես օրենքի հեղինակ՝ տեղեկացնում եմ բոլորին, որ օրենքը հոկտեմբերի 23-ից արդեն գործում է եւ քիչ առաջ պաշտոնապես դիմել եմ ՀՀ Ոստիկանապետի պաշտոնակատարին՝ հանձնարարել սկսել քննություն Սուրիկ Աղաջանյանի հանդեպ՝ ՀՀ Քրեական օրենսգրքի 258 հոդվածի 2-րդ մասի հատկանիշներով, որը նախատեսում է մեկից երեք տարի ազատազրկում։
← «Հազիվ էի ինձ զսպում, որ այդ աղջիկների ծնողներին գտնելուց հետո չապտակեմ»․ Տիգրանուհի Կարապետյան
«Այո-այո՛, իմ շունն ա, բա թողենք էրէխեքին ուտի՞». «Դիլիջան» ազգային պարկի տնօրենը՝ իր շանը կրակելու մասին →
10 Դեկտեմբերի, 2018 31 Հունվարի, 2019 Արևիկ Գրիգորյան